Етничко чишћење Грузина у Абхазији био је погром над хиљадама Грузина током рата у Абхазији од 1992. до 1993. године, који су извршили абхашки сепаратисти и њихови савезници. Поред Грузина, страдали су и етнички Јермени, Грци, Руси и умерени Абхази. Процењује се да је интерно расељено између 200 и 250 хиљада грузијских цивила. Организација за европску безбедност и сарадњу је конвенцијама из 1994, 1996, и 1997. са самита у Будимпешти, Лисабону и Истанбулу званично признала етничко чишћење и масакр над Грузинима и осудила "извршиоце ратних злочина почињених током сукоба".